turjo4nis/wikipedia-bn-dump-20250701 huggingface dataset:
ছাগলনাইয়া সরকারি পাইলট উচ্চ বিদ্যালয়

ছাগলনাইয়া সরকারি পাইলট উচ্চ বিদ্যালয় ফেনী জেলার ছাগলনাইয়া পৌরসভার ৫নং ওয়ার্ডে অবস্থিত একটি মাধ্যমিক পর্যায়ের সরকারি স্কুল।

ইতিহাস 
১ নভেম্বর, ১৯১৫ সালে কলকাতা বিশ্ববিদ্যালয় এর অধীনে নবম শ্রেণিতে পাঠদানের মধ্য দিয়ে যাত্রা শুরু করে ‘ছাগলনাইয়া ইংরেজি উচ্চ বিদ্যালয়।’ ১৯৭৭ সালে বিদ্যালয়ের নাম পরিবর্তন করে ‘ছাগলনাইয়া পাইলট উচ্চ বিদ্যালয়’ করা হয়। পরবর্তীতে ২০১৫ সালে সরকারি করণের পর বিদ্যালয়ের নাম ‘ছাগলনাইয়া সরকারি পাইলট উচ্চ বিদ্যালয়’এ পরিবর্তিত হয়।

শ্রেণি, বিভাগ ও শাখা সমূহ 
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ০৮টি শাখা রয়েছে। এ ছাড়াও কারিগরি শিক্ষার জন্য ৩টি ট্রেড আছে।
 ৬ষ্ঠ শ্রেণি
 ৭ম শ্রেণি
 ৮ম শ্রেণি
 ৯ম-১০ম শ্রেণি; 
বিভাগ: বিজ্ঞান, মানবিক ও ব্যবসায় শিক্ষা

কারিগরি শিক্ষার ট্রেড 
 ইলেকট্রিক্যাল ট্রেড
 মেকানিক্যাল ট্রেড 
 সিভিল ট্রেড

ইউনিফর্ম 
 সাদা শার্ট , গাঢ় নীল প্যান্ট  এবং সাদা কেডস্ ।

খেলাধুলা ও সহপাঠ্যকর্ম 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের ব্যবহারিক শিক্ষার জন্য রয়েছে ল্যাবরেটরি। এখানে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে সাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ 
এ বিদ্যালয়ে ৩টি সংঘ আছে।  যথাঃ
 বিএনসিসি
 স্কাউট
 রেড ক্রিসেন্ট

আরো দেখুন 
 ছাগলনাইয়া পৌরসভা
 ফেনী জেলা
 ফেনী জেলার শিক্ষা প্রতিষ্ঠানের তালিকা

তথ্যসূত্র  
 

১৯১৫-এ প্রতিষ্ঠিত শিক্ষাপ্রতিষ্ঠান
ফেনী জেলার শিক্ষাপ্রতিষ্ঠান
ফেনী জেলার বিদ্যালয়
কেক (২০১৮-এর চলচ্চিত্র)

কেক () হচ্ছে ২০১৮ সালে মুক্তিপ্রাপ্ত একটি পাকিস্তানি উর্দু চলচ্চিত্র। হাস্যরসাত্মক নাট্য ঘরানার এই চলচ্চিত্রটির পরিচালক ছিলেন আসিম আব্বাসি। চলচ্চিত্রটির প্রযোজক ছিলেন জুলফিকার আব্বাস বুখারি এবং এটি আসিম আব্বাসির প্রযোজনা প্রতিষ্ঠান ইন্ডাস টকিজ দ্বারা প্রযোজিত হয়, সহ-প্রযোজনা প্রতিষ্ঠান ছিলো জ্যাব ফিল্মস। চলচ্চিত্রটিতে মুখ্য ভূমিকায় অভিনয় করেন সনম সাইদ, আমিনা শেখ এবং আদনান মালিক।

এই চলচ্চিত্রটির কিছু অংশ পাঁচটি পর্ব আকারে ইউটিউবে ছাড়া হয়। চলচ্চিত্রটি শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারে মনোনয়নের জন্য পাঠানো হলেও মনোনীত হয়নি।

অভিনয়ে
সনম সাইদ - জারা
আমিনা শেখ - জেরিন
আদনান মালিক - রোমিও
মিকাল জুলফিকার - শাহরিয়ার
সৈয়দ মোহাম্মদ আহমেদ - জেরিনের বাবা
বেও জাফর - হাবিবা
ফারিস খালিদ - জাইন
হীরা হুসেইন - সানা

নির্মাণ

চিত্রগ্রহণ 
বেশিরভাগ চিত্রগ্রহণ করাচি, সিন্ধু এবং লন্ডনে করা হয়।

চলচ্চিত্রের ক্লাইম্যাক্স দৃশ্যটি ১০ মিনিটের ওয়ান-টেক শট যা পাকিস্তানি চলচ্চিত্রে প্রথম, শটটি কোনও সম্পাদনা ছাড়াই একাধিক কক্ষ এবং একাধিক অভিনেতাকে ঘিরে ছিল। অভিনেত্রী আমিনা শেখ (যিনি জেরিন চরিত্রে অভিনয় করেন) একটি সাক্ষাৎকারে বলেন, "সেই ওয়ান-টেক দৃশ্যটি কেবলমাত্র অভিনেতাদের অভিনয় চালিয়ে যাওয়ার বিষয়ে ছিলো না – এতে লাইট, ক্যামেরার কর্মী, অবস্থান, ফ্রেম এবং সমস্ত অদৃশ্য চিত্রও জড়িত ছিল, ওয়ান-টেকগুলি সচরাচর বিশ্বব্যাপী চলচ্চিত্রগুলিতে ব্যবহৃত হয় না, তাই এটি আমাদের জন্য বেশ একটি অভিজ্ঞতা ছিল।"

পুরস্কার

তথ্যসূত্র

বহিঃসংযোগ
 

উর্দু ভাষার চলচ্চিত্র
২০১৮-এর চলচ্চিত্র
২০১০-এর দশকের উর্দু ভাষার চলচ্চিত্র
পাকিস্তানি হাস্যরসাত্মক নাট্য চলচ্চিত্র
বায়ু সমাধি

বায়ু সমাধি (সিয়েন্স কবর, উইন্ড গ্রেভ; ভিয়েতনামী  "মো জিও") হল খালি কবর যেটিতে কোনো ব্যক্তির মৃতদেহ থাকে না। বাতাসের সমাধিগুলির মতো, যা "তুমুলি" বা পৃথিবীর বৃত্তাকার ঢিবি, বায়ু সমাধিগুলি সাধারণত পরিবার বা প্রিয়জনদের দ্বারা এমন একজন ব্যক্তির স্মরণে তৈরি করা হয় যার দেহ খুঁজে পাওয়া যায় না, যেমন সমুদ্রে হারিয়ে যাওয়া বা যারা যুদ্ধে মারা গেছে।

তথ্যসূত্র

ভিয়েতনামী সমাধি
নরকের টাকা

নরক টাকা () হলো জোস কাগজের আধুনিক রূপ যেটি আইন স্বীকৃত ব্যাংকনোটের অনুরূপ মুদ্রিত। এগুলি স্বীকৃত মুদ্রা বা আইনি দরপত্রের সরকারী রূপ নয় কারণ তাদের একমাত্র উদ্দেশ্য হলো মৃত ব্যক্তিদের পরকালে তাদের আর্থিক সমস্যার সমাধান হিসাবে অভিতপ্ত উপহার হিসেবে দেওয়া।

আচারটি ঊনবিংশ শতাব্দীর শেষ থেকে আধুনিক চীন ও পূর্ব এশিয়া জুড়ে অনুশীলন করে আসছে এবং সাম্প্রতিক সময়ে কিছু উইক্কাবাদীরা গ্রহণ করেছে। বিংশ শতাব্দীর প্রথম দিকের উদাহরণগুলি ১৯৪০-এর দশকের মাঝামাঝি পর্যন্ত চীন জুড়ে ব্যবসার দ্বারা জারি করা ছোট বাণিজ্যিক মুদ্রার সাথে সাদৃশ্যপূর্ণ। "নরক ব্যাংকনোট" বা "নরক টাকা" হিসাবে জোস কাগজের সনাক্তকরণ মূলত পাশ্চাত্য নির্মাণ, যেহেতু ধরণগুলিকে পূর্ব এশিয়ার সংস্কৃতিতে জোস কাগজের (, অথবা ) আরেকটি রূপ হিসাবে বিবেচনা করা হয় এবং এর কোনো বিশেষ নাম বা মর্যাদা নেই।

তথ্যসূত্র

উৎস
 Smith, Ward & Matravers, Brian (1970). Chinese Banknotes, p. 144. Shirjieh Publishers, Menlo Park, California

বহিঃসংযোগ

পূর্ব এশীয় সংস্কৃতি
পশ্চিমা সংস্কৃতি
চীনা উদ্ভাবন
মৃত্যুর রীতিনীতি
উৎসর্গ
বৌদ্ধধর্ম ও মৃত্যু
কোরুথাইলোস বাটলেরি

ডার্ক ভেলভেট বব (বৈজ্ঞানিক নাম: Koruthaialos butleri (de Nicéville)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।ভারতএ এই প্রজাতির অধীনে কোন উপ-প্রজাতি তালিকাভুক্ত নেই।

আকার 
প্রসারিত অবস্থায় ডার্ক ভেলভেট বব এর ডানার আকার ৩২-৩৭ মিলিমিটার দৈর্ঘ্যের হয়।

বিস্তার 
এই প্রজাতি ভারত এর সিকিম থেকে অরুণাচল প্রদেশ, ভুটান, নেপাল এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
এশিয়ার প্রজাপতি
জেরোসিস সিনিকা

হোয়াইট ইয়ালো ব্রেস্টেড ফ্ল্যাট (বৈজ্ঞানিক নাম: Gerosis sinica(C. & R. Felder, 1862)) এক প্রজাতির মাঝারী আকারের প্রজাপতি যার শরীর ও ডানা কালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।

আকার 
প্রসারিত অবস্থায় হোয়াইট ইয়ালো ব্রেস্টেড ফ্ল্যাট এর ডানার আকার ৩৫-৪০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত হোয়াইট ইয়ালো ব্রেস্টেড ফ্ল্যাট এর উপপ্রজাতি হল-

 Gerosis sinica narada (Moore, 1884) – Sikkim White Yellow-breasted Flat

বিস্তার 
এই প্রজাতি ভারত এর সিকিম থেকে অরুণাচল প্রদেশ, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র  

ভারতের প্রজাপতি
এশিয়ার প্রজাপতি
১৮৬২-এ বর্ণিত প্রজাপতি
রোহিণী পশ্চিম মেট্রো স্টেশন

রোহিণী পশ্চিম মেট্রো স্টেশন দিল্লি মেট্রোর রেড লাইনে অবস্থিত। এই উত্তোলিত মেট্রো রেল স্টেশনটি রোহিনী সেক্টর ৮ এবং সেক্টর ১৪-র মাঝে রয়েছে। ২০০৪ সালের ৩১ মার্চ এটি সাধারণ মানুষের ব্যবহারের জন্য চালু করে দেওয়া হয়।

স্টেশন বিন্যাস

তথ্যসূত্র

বহিঃসংযোগ

দিল্লি মেট্রো স্টেশন
২০০৪-এ চালু রেলওয়ে স্টেশন
২০০৪-এ দিল্লিতে প্রতিষ্ঠিত
রিঠালা মেট্রো স্টেশন

রিঠালা মেট্রো স্টেশন দিল্লি মেট্রোর রেড লাইনে অবস্থিত প্রান্তিক স্টেশন। এই উত্তোলিত মেট্রো রেল স্টেশনটি রিঠালা সেক্টর ৫-এ রয়েছে। ২০০৪ সালের ৩১ মার্চ এটি সাধারণ মানুষের ব্যবহারের জন্য চালু করে দেওয়া হয়। দিল্লির মেট্রো ওয়াক ও অ্যাডভেঞ্চার আইল্যান্ড থেখে স্টেশনেটি হাঁটা পথে দূরত্বে।

স্টেশন বিন্যাস

তথ্যসূত্র 

দিল্লি মেট্রো স্টেশন
২০০৪-এ চালু রেলওয়ে স্টেশন
দিল্লির ভবন ও স্থাপত্য
দিল্লির পরিবহন
২০০৪-এ দিল্লিতে প্রতিষ্ঠিত
আন্দ্রেয়াস ক্রিস্টেনসেন

আন্দ্রেয়াস বৎকের ক্রিস্টেনসেন (জন্ম: ১০ এপ্রিল ১৯৯৬) একজন ডেনীয় পেশাদার ফুটবলার যিনি স্পেনীয় লা লিগার ক্লাব বার্সেলোনা এবং ডেনমার্ক জাতীয় দল এর হয়ে সেন্টার ব্যাক হিসেবে খেলেন।

ক্রিস্টেনসেনের ফুটবলার জীবনের হাতেখড়ি হয় ডেন্মার্কের স্থানীয় ক্লাব স্কিয়ল্ড বিয়েকেখল-এ। পরবর্তীতে তিনি যথাক্রমে বোয়ানবি ও চেলসির যুব প্রকল্পে যুক্ত হন। ২০১৪ সালে চেলসির হয়ে তার পেশাদার ফুটবলার জীবন শুরু হয়। ২০১৫-১৬ ও ২০১৬-১৭ মৌসুম তিনি ধারে জার্মান ক্লাব মনশেনগ্লাডবাখ এ খেলেন। ২০২২ সালে তিনি স্পেনীয় ক্লাব বার্সেলোনায় যোগদান করেন।

ক্রিস্টেনসেন ডেনমার্কের বয়সভিত্তিক অনূর্ধ্ব-১৬, অনূর্ধ্ব-১৭, অনূর্ধ্ব-১৭ ও অনূর্ধ্ব-২১ দলে খেলেছেন। ২০১৫ সালে তার ডেনমার্ক জাতীয় দল এ অভিষেক হয়।

পরিসংখ্যান

ক্লাব

জাতীয়

সম্মাননা

ক্লাব 
 চেলসি যুব
 এফএ ইউথ কাপ:২০১৩–১৪
 উয়েফা ইউথ লিগ: ২০১৪–১৫

 চেলসি
 এফএ কাপ: ২০১৭–১৮; রানার-আপ: ২০১৯–২০, ২০২০–২১
 উয়েফা চ্যাম্পিয়নস লিগ: ২০২০–২১
 উয়েফা ইউরোপা লিগ: ২০১৮–১৯
 উয়েফা সুপার কাপ: ২০২১
 ফিফা ক্লাব বিশ্বকাপ: ২০২১
 ফুটবল লিগ কাপ রানার-আপ: ২০১৮–১৯

ব্যক্তিগত 
 বর্ষসেরা ডেনীয় প্রতিভা: ২০১৫
 বরুসিয়া মনশেনগ্লাডবাখ বর্ষসেরা খেলোয়াড়: ২০১৫–১৬
 চেলসি বর্ষসেরা যুব খেলোয়াড়: ২০১৭–১৮

তথ্যসূত্র

বহিঃসংযোগ 

১৯৯৬-এ জন্ম
জীবিত ব্যক্তি
ডেনীয় ফুটবলার
ফুটবল রক্ষণভাগের খেলোয়াড়
চেলসি ফুটবল ক্লাবের খেলোয়াড়
বরুসিয়া মনশেনগ্লাডবাখের খেলোয়াড়
ফুটবল ক্লাব বার্সেলোনার খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
এফএ কাপ ফাইনালের খেলোয়াড়
উয়েফা ইউরোপা লিগ বিজয়ী খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ডেনমার্কের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
উয়েফা ইউরো ২০২০-এর খেলোয়াড়
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
স্পেনে প্রবাসী ফুটবলার
জার্মানিতে ডেনীয় প্রবাসী ক্রীড়াবিদ
ইংল্যান্ডে ডেনীয় প্রবাসী ক্রীড়াবিদ
স্পেনে ডেনীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
ডেনমার্কের আন্তর্জাতিক যুব ফুটবলার
লা লিগার খেলোয়াড়
উয়েফা ইউরো ২০২৪-এর খেলোয়াড়
ফুটবল সেন্ট্রাল ডিফেন্ডার
আমতা রেলওয়ে স্টেশন

আমতা রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের টার্মিনাল রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার আমতায় আমতা-রানিহাটি রোডের পাশে অবস্থিত।

ইতিহাস 
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।

তথ্যসূত্র 

কলকাতা শহরতলি রেল স্টেশন
খড়গপুর রেলওয়ে বিভাগ
হাওড়া জেলার রেলওয়ে স্টেশন
১৮৯৭-এ ভারতে চালু রেলওয়ে স্টেশন
উইকিউপাত্তে স্থানাঙ্ক আছে
হরিশদাদপুর রেলওয়ে স্টেশন

হরিশদাদপুর রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার দাদপুরে মাজু রোডের পাশে অবস্থিত।

ইতিহাস 
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।

তথ্যসূত্র 

কলকাতা শহরতলি রেল স্টেশন
খড়গপুর রেলওয়ে বিভাগ
১৮৯৭-এ ভারতে চালু রেলওয়ে স্টেশন
হাওড়া জেলার রেলওয়ে স্টেশন
উইকিউপাত্তে স্থানাঙ্ক আছে
জালালসি রেলওয়ে স্টেশন

জালালসি রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার জালালসিতে আমতা-মুন্সিরহাট রোডের পাশে অবস্থিত।

ইতিহাস 
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।

তথ্যসূত্র 

কলকাতা শহরতলি রেল স্টেশন
খড়গপুর রেলওয়ে বিভাগ
১৮৯৭-এ ভারতে চালু রেলওয়ে স্টেশন
হাওড়া জেলার রেলওয়ে স্টেশন
উইকিউপাত্তে স্থানাঙ্ক আছে
মাজু রেলওয়ে স্টেশন

মাজু রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার মাজুতে আমতা-মুন্সিরহাট রোডের পাশে অবস্থিত।

ইতিহাস 
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।

তথ্যসূত্র 

কলকাতা শহরতলি রেল স্টেশন
খড়গপুর রেলওয়ে বিভাগ
১৮৯৭-এ ভারতে চালু রেলওয়ে স্টেশন
হাওড়া জেলার রেলওয়ে স্টেশন
উইকিউপাত্তে স্থানাঙ্ক আছে
ভারতীয় জাতীয় কংগ্রেসের সভাপতি নির্বাচন, ২০১৭

২০১৭ সালের ভারতীয় জাতীয় কংগ্রেসের সভাপতি নির্বাচন ডিসেম্বর ২০১৭-এ ভারতীয় জাতীয় কংগ্রেসের সভাপতি নির্বাচন করার জন্য অনুষ্ঠিত হয়েছিল। বিনা প্রতিদ্বন্দ্বিতায় কংগ্রেসের সভাপতি নির্বাচিত হলেন রাহুল গান্ধী। সর্বশেষ দলীয় সভাপতি নির্বাচন অনুষ্ঠিত হয়েছিল ২০০১ সালে, যেখানে রাহুল গান্ধীর মা সোনিয়া গান্ধী সভাপতি নির্বাচিত হন।

তথ্যসূত্র 

২০১৭-এ ভারতে নির্বাচন
২০১৭-এ ভারতের রাজনীতি
ভারতীয় জাতীয় কংগ্রেসের ঘটনা
ভারতীয় জাতীয় কংগ্রেসের সভাপতি নির্বাচন, ২০০১

২০০১ সালের ভারতীয় জাতীয় কংগ্রেসের সভাপতি নির্বাচন ভারতীয় জাতীয় কংগ্রেস রাজনৈতিক দলের সভাপতি নির্বাচন করার জন্য ডিসেম্বর ২০০১ সালে অনুষ্ঠিত হয়েছিল। বর্তমান সভাপতি সোনিয়া গান্ধীকে চ্যালেঞ্জ করেছিলেন জিতেন্দ্র প্রসাদা, যিনি ১.০২% ভোট পেয়েছিলেন।

তথ্যসূত্র 

২০০১-এ ভারতে নির্বাচন
২০০১-এ ভারতের রাজনীতি
ভারতীয় জাতীয় কংগ্রেসের ঘটনা
সৈয়দ আমিরুল ইসলাম

সৈয়দ আমিরুল ইসলাম (১৩ জানুয়ারি ১৯৪০ – ৭ সেপ্টেম্বর ২০২২) বাংলাদেশ সুপ্রীম কোর্টের হাইকোর্ট বিভাগের একজন সাবেক বিচারপতি। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনা করার জন্য সাবেক এই বিচারপতি অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তার দায়িত্ব পালন করেন।

জন্ম
আমিরুল ইসলাম ১৯৪০ সালের ১৩ জানুয়ারি কুমিল্লায় জন্মগ্রহণ করেন।

শিক্ষাজীবন
তিনি ঢাকা বিশ্ববিদ্যালয় থেকে ১৯৬২ সালে অর্থনীতিতে এমএ এবং ১৯৬৪ সালে ব্যাচেলর অব ল’ ডিগ্রি লাভ করেন। ১৯৭২ সালে তিনি লন্ডনের লিংকনস্‌ ইন থেকে বার এট ল’ ডিগ্রি অর্জন করেন।

কর্মজীবন
সৈয়দ আমিরুল ইসলাম ১৯৬৫ সালে আইনজীবী হিসেবে অন্তর্ভুক্ত হন। ১৯৯৪ সালে ১৪ ফেব্রুয়ারি তিনি বাংলাদেশ সুপ্রীম কোর্টের হাইকোর্ট বিভাগের অতিরিক্ত বিচারপতি হিসেবে শপথ গ্রহণ করেন। ১৯৯৬ সালে তিনি হাইকোর্ট বিভাগে স্থায়ী বিচারপতি হিসেবে শপথ নেন। ২০০৭ সালের ১২ জানুয়ারি তিনি হাইকোর্ট বিভাগের বিচারকের পদ থেকে অবসর লাভ করেন। অবসরের পরও তিনি আপিল বিভাগে আইন পেশায় যুক্ত ছিলেন। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনার জন্য সরকার অবসরপ্রাপ্ত বিচারপতি সৈয়দ আমিরুল ইসলামকে অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তা হিসেবে দায়িত্ব দেয়।

মৃত্যু
তিনি ২০২২ সালের ৭ সেপ্টেম্বর ঢাকায় শেষনিঃশ্বাস ত্যাগ করেন।

তথ্যসূত্র

১৯৪০-এ জন্ম
২০২২-এ মৃত্যু
বাংলাদেশী বিচারক
কুমিল্লা জেলার ব্যক্তি
বাংলাদেশী আইনজীবী
ঢাকা বিশ্ববিদ্যালয়ের প্রাক্তন শিক্ষার্থী
১৯৩০-এর দশকে জন্ম
মহেন্দ্রলাল নগর রেলওয়ে স্টেশন

মহেন্দ্রলাল নগর রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার বল্লভবাটিতে ধসা রোডের পাশে অবস্থিত।

ইতিহাস 
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।

তথ্যসূত্র 

কলকাতা শহরতলি রেল স্টেশন
খড়গপুর রেলওয়ে বিভাগ
১৮৯৭-এ ভারতে চালু রেলওয়ে স্টেশন
হাওড়া জেলার রেলওয়ে স্টেশন
উইকিউপাত্তে স্থানাঙ্ক আছে
মুন্সীরহাট রেলওয়ে স্টেশন

মুন্সীরহাট রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার মুন্সীরহাটে অবস্থিত।

ইতিহাস 
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।

তথ্যসূত্র 

কলকাতা শহরতলি রেল স্টেশন
১৮৯৭-এ ভারতে চালু রেলওয়ে স্টেশন
খড়গপুর রেলওয়ে বিভাগ
হাওড়া জেলার রেলওয়ে স্টেশন
উইকিউপাত্তে স্থানাঙ্ক আছে
আমতা

আমতা হল ভারতের পশ্চিমবঙ্গ রাজ্যের হাওড়া জেলার উলুবেড়িয়া মহকুমার আমতা ১ সমষ্টি উন্নয়ন ব্লকের একটি আদমশুমারী শহর। 
সিরাজবাটি নিয়ে জনশ্রুতি - নবাব সিরাজউদ্দৌলা কলকাতায় যাওয়ার পথে এখানে এসে নমাজ পড়েছিলেন। তারপর থেকে তাঁর নামেই এলাকার নাম হয় সিরাজবাটি।

এই শহরে  ১৯৪৬ সালে প্রতিষ্ঠিত হয় রামসদয় কলেজ।

ভূগোল 
আমতা -এ অবস্থিত।

জনসংখ্যা 
আমতার মোট জনসংখ্যা ভারতের ২০১১ সালের আদমশুমারি অনুসারে ১৬,৬৯৯ জন ছিল, যার মধ্যে ৮,৪৫৪ জন (৫১%) পুরুষ ও ৮,২৪৫ জন (৪৯%) মহিলা। ৬ বছরের কম বয়স্কদের জনসংখ্যা ১,৫২২ জন ছিল। আমতায় মোট সাক্ষর ব্যক্তির সংখ্যা ১২,৯১৮ জন (জনসংখ্যার ৮৫.১২% ৬ বছরের অধিক বয়স্ক ছিল) ছিল।

পরিবহন 
আমতায় ২০০০ সাল থেকে একটি ব্রডগেজ রেলপথের দ্বারা রেল পরিষেবা পরিবেশিত হয়, তবে আগে এটি মার্টিন লাইট রেলওয়ের ৪৫-কিমি হাওড়া-আমতা ন্যারো-গেজ রেলপথ দ্বারা পরিবেশিত হত, এটি ১৮৯২ সালে প্রতিষ্ঠিত একটি ব্যক্তিগত রেল পরিষেবা ছিল। রেল কোম্পানিটি ১৯৭১ সালে বন্ধ হয়ে যায়। আমতা রেলওয়ে স্টেশন কলকাতা শহরতলির রেলওয়ে ব্যবস্থার অংশ।

তথ্যসূত্র 

হাওড়া জেলার শহর ও নগর
উইকিউপাত্তে স্থানাঙ্ক আছে
গুণীজন

গুণীজন ট্রাস্ট বাংলাদেশের ব্যক্তিত্বদের উপস্থাপনের একটি উদ্যোগ যারা তাদের লেখনী, শব্দ, বৈজ্ঞানিক ও শৈল্পিক কাজ এবং শান্তি, মানবতা এবং সামাজিক ন্যায়বিচারের জন্য অন্যান্য সৃজনশীল সাধনার মাধ্যমে মানুষকে অনুপ্রাণিত করে। গুণীজনের বিষয়ভিত্তিক ক্ষেত্রগুলি হল: মুক্তিযুদ্ধ, সাহিত্য, শিক্ষা, আইন, বিজ্ঞান, সামাজিক বিজ্ঞান, সঙ্গীত, চারুকলা, দর্শন, পারফর্মিং আর্ট, গণমাধ্যম, মানবাধিকার, খেলাধুলা, আদিবাসী অধিকার ইত্যাদি।

সংগঠনটি তাদের জীবনী সংকলন ও সংরক্ষণ করছে, যা গ্রুপের ওয়েবসাইটে পাওয়া যায়।  এতে গুণীজনের জীবনের সম্পূর্ণ জীবনী, নির্বাচিত লেখা/সৃজনশীল কাজ, পুরস্কার বা স্বীকৃতি, ছবি এবং ভিডিও (যেখানে পাওয়া যায়) অন্তর্ভুক্ত রয়েছে।

সারা দেশে ইন্টারনেট সুবিধা না থাকায় গুণীজন ট্রাস্ট এই বিশিষ্ট ব্যক্তিদের জীবনী নিয়ে সিডি প্রকাশ করে। প্রবীণ নারী অধিকার কর্মী হেনা দাস দ্বারা উন্মোচন করা সিডি "মহিমা তোবো উদ্ভাষিত" ২৬ ফেব্রুয়ারি, ২০০৮ সালে চালু হয়েছিল।  ২০০৯ সালে ১৯৭১ সালের মুক্তিযুদ্ধের মুক্তিযোদ্ধাদের প্রোফাইল সম্বলিত সিডি চালু  হয়। "মহিমা তোবো উদ্ভাষিত: মুক্তিসংগ্রাম" শিরোনামের সিডিটি উদ্যোগের তৃতীয় কিস্তি, প্রধানত এমন ব্যক্তিত্বদের বৈশিষ্ট্যযুক্ত যারা ঔপনিবেশিক বিরোধী আন্দোলনে জড়িত ছিলেন।  গুণীজন ২০০৬ সালে   ২০০৯ সালে প্রদর্শনীরও আয়োজন করে।

 ২০০৯ সালে ওয়ার্ল্ড সামিট অ্যাওয়ার্ডের বিশেষ উল্লেখ পুরস্কার পেয়েছেন।

তথ্যসূত্র

বহিঃসংযোগ 

 
বাংলাদেশ ভিত্তিক সাংস্কৃতিক সংগঠন
অপর্যালোচিত অনুবাদসহ পাতা
সেয়া মাইকুমা

সেয়া মাইকুমা (, ; জন্ম: ১৬ অক্টোবর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

প্রারম্ভিক জীবন
সেয়া মাইকুমা ১৯৯৭ সালের ১৬ই অক্টোবর তারিখে জাপানের নাগাসাকি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

১৯৯৭-এ জন্ম
জীবিত ব্যক্তি
জাপানি ফুটবলার
ফুটবল রক্ষণভাগের খেলোয়াড়
সেরেসো ওসাকার খেলোয়াড়
জে১ লিগের খেলোয়াড়
জে২ লিগের খেলোয়াড়
২০২৩ এএফসি এশিয়ান কাপের খেলোয়াড়
ফুটবল ফুলব্যাক
জাপানের আন্তর্জাতিক ফুটবলার
এরেডিভিজির খেলোয়াড়
১১ পদাতিক ডিভিশন (পাকিস্তান)

১১ পদাতিক ডিভিশন হচ্ছে পাকিস্তান সেনাবাহিনীর একটি ডিভিশন। ডিভিশনটি ৪ কোরের অধীনস্থ একটি ডিভিশন এবং এটির সদর লাহোরে। ভারত-পাকিস্তান যুদ্ধ ১৯৬৫-এর স্বল্পকাল আগে এই ডিভিশনটি তৈরি করা হয়। তৎকালীন সেনাপ্রধান জেনারেল মুহাম্মদ মুসা খানের পরিকল্পনায় এই নতুন ডিভিশন তৈরি করা হয়, যদিও পাকিস্তান সরকার এই ডিভিশনটি বানাতে রাজি ছিলো না খরচের চিন্তায় কারণ পাকিস্তানের অর্থনীতি তখন ভালো ছিলো না। কিন্তু জেনারেল মুসা প্রেসিডেন্ট আইয়ুব খানকে বোঝানোর পর আইয়ুব এই ডিভিশন বানানোর অনুমতি দেন এবং মেজর জেনারেল আব্দুল হামিদ খান এই ডিভিশনের প্রথম অধিনায়ক হিসেবে দায়িত্ব পালন করেন। ১৯৬৫ সালের পাক-ভারত যুদ্ধে এই ডিভিশনের সৈন্যদের ভূমিকা ছিলো বীরত্বপূর্ণ।

অধীনস্থ ব্রিগেডসমূহ
২১ পদাতিক ব্রিগেড
৫২ পদাতিক ব্রিগেড
১০৬ পদাতিক ব্রিগেড
পাকিস্তান সেনাবাহিনীর ডিভিশন
আলী মামুদ পূর্ণ গোপীনাথপুর আলিম মাদ্রাসা

আলী মামুদ পূর্ণ গোপীনাথপুর আলিম মাদ্রাসা বাংলাদেশের জয়পুরহাট জেলার একটি আলিয়া মাদ্রাসা। এটি জয়পুরহাট জেলার আক্কেলপুর উপজেলাই গোপীনাথপুর ইউনিয়নে পূর্ন গোপীনাথপুর গ্রামে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়। মাদ্রাসার বর্তমান অধ্যক্ষের নাম মাওলানা মামুনূর রশিদ।

ইতিহাস 
১৯৭০ সালে মাদ্রাসাটি প্রতিষ্ঠিত হয়। রিয়াজ কাজী আলী মামুদ পূর্ণ গোপীনাথপুর আলিম মাদ্রাসা প্রতিষ্ঠা করেন এবং মাদ্রাসার জন্য জমি দান করেন রিয়াজ কাজি ও আনার আলী খলিফা। ২০০২ সালে মাদ্রাসাটি এমপিও ভুক্ত অনুমোদন লাভ করে। আলী মাহমুদপুর গ্রাম ও পূর্নগোপীনাথপুর গ্রামের নাম অনুসারে মাদ্রাসাটির নাম রাখা হয়। মাদ্রাসাটি আক্কেলপুর উপজেলার একটি প্রাচীন মাদ্রাসা । বর্তমান মাদ্রাসাটি মাদ্রাসা শিক্ষাবোর্ডের অধীনে পরিচালিত হয়।

ব্যবস্থাপনা 
মাদ্রাসা পরিচালনার জন্য হান্নান খলিফা কে সভাপতি করে ১১ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মামুনূর রশিদ। মাদ্রাসার মূল ভবনটি একটি দু্ই তালা ভবন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।

আরো দেখুন 
 বাংলাদেশ মাদ্রাসা শিক্ষাবোর্ড
 ইসলামী বিশ্ববিদ্যালয়, বাংলাদেশ
 তামিরুল মিল্লাত মাদ্রাসা
 বাংলাদেশের আলিয়া মাদ্রাসার তালিকা

তথ্যসূত্র 

জয়পুরহাট জেলার আলিয়া মাদ্রাসা
আক্কেলপুর উপজেলার শিক্ষাপ্রতিষ্ঠান
১৯৭০-এ পূর্ব পাকিস্তানে প্রতিষ্ঠিত
১৯৭০-এ প্রতিষ্ঠিত শিক্ষাপ্রতিষ্ঠান
আনাতোলী মার্চেন্কু

আনাতোলী তিকহোনোভিচ মার্চেন্কু (, ২৩ জানুয়ারি ১৯৩৮ - ৮ ডিসেম্বর ১৯৮৬) হলেন একজন সোভিয়েত প্রতিবাদী, লেখক ও মানবাধিকার কর্মী। শাখারভ পুরস্কার প্রবর্তন করা হলে তিনি নেলসন ম্যান্ডেলার সাথে যৌথভাবে প্রথমবারই এই পুরস্কার লাভ করেন।

প্রাথমিক জীবন 
মার্চেন্কু ১৯৩৮ সলের ২৩ জানুয়ারি সোভিয়েত রাশিয়ার সাবেরিয়া অঞ্চলের নোভোসিবির্স্ক ওবলাস্ট এলাকার বারাবিন্সকে এক দরিদ্র ও নিরক্ষর পরিবারে জন্মগ্রহণ করেন। তার পিতা ছিলেন রেলগাড়ির ফায়ারম্যান এবং মা ছিলেন রেলস্টেশনের একজন পরিচ্ছন্নতা কর্মী। এই দম্পত্তির আরও দুই পুত্র সন্তান ছিলো যাদের একজন শিশু বয়সেই মৃত্যুবরণ করে।

সোভিয়েত ইউনিয়নের মাধ্যমিক শিক্ষা পদ্ধতিতে ২ বছর অতিক্রম করার পর পরই মার্চেন্কু পড়াশোনা ত্যাগ করেন এবং কমসোমল'এ যোগদান করেন। এই কোম্পানিতে তিনি একজন ফোরম্যান হিসাবে দায়িত্ব পালন করতেন এবং এর মাধ্যমে সমগ্র সাইবেরিয়া অঞ্চলে ভ্রমণ করেন।

কর্মজীবন 
দরিদ্র অবস্থা থেকে উঠে এসে ১৯৫৮ সাল থেকে বিভিন্ন সময় রাজনৈতিক মতাদর্শনের কারণে কারান্তরীন হওয়ার ফলে অন্যান্য রাজনৈতিক নেত্রীবৃন্দের সংস্পর্শে এসে তিনি প্রভূত রাজনৈতিক জ্ঞান লাভ করেন এবং পরবর্তীতে রাজনৈতিক নেতা ও লেখক হিসাবে আত্মপ্রকাশ করেন।

আরও দেখুন 
 মস্কো হেলসিংকি পন্থী

তথ্যসূত্র

বহিঃসংযোগ 

১৯৩৮-এ জন্ম
১৯৮৬-এ মৃত্যু
শাখারভ পুরস্কার প্রাপক
সোভিয়েত ভিন্নমতাবলম্বী
সোভিয়েত পুরুষ লেখক
অনশনে মৃত্যুবরণকারী ব্যক্তিত্ব
কর্তন ও নিষ্কাশন

কর্তন ও নিষ্কাশন বা ক্লিনিকাল ল্যান্সিং হলো ছোট অস্ত্রোপচারের পদ্ধতি যা ত্বকের নীচে তৈরি পুঁজ বা চাপ, যেমন ফোড়া, বয়েল বা সংক্রমিত প্যারানাসাল সাইনাসের চিকিৎসায় ব্যবহৃত হয়। এক্ষেত্রে একটি জীবাণুনাশক, যেমন আয়োডিন দ্রবণ দিয়ে এলাকাটিকে প্রথমে জীবাণুমুক্ত করা হয়। তারপর একটি ধারালো সুই বা একটি বিন্দুযুক্ত স্ক্যাল্পেলের মতো একটি জীবাণুমুক্তকরণ যন্ত্র ব্যবহার করে ত্বকে খোঁচা দিয়ে একটি ছোট কর্তন করা হয়। এর ফলে ছিদ্র দিয়ে পুঁজ বের হয়ে আসে।

পেটের বড় ফোঁড়াগুলির ক্ষেত্রে ভাল চিকিৎসা অনুশীলনের জন্য একটি নিষ্কাশন টিউব ঢোকানো প্রয়োজন। সম্ভাব্য সেপটিক শক প্রতিরোধের জন্য আগে থেকে একটি PICC লাইন সন্নিবেশ করতে হয়। পেশাদার চিকিৎসকগন কর্তন এবং নিষ্কাশনকে প্রায়শই "I&D" বা "IND" হিসাবে সংক্ষিপ্ত রুপে প্রকাশ করেন।

সংযুক্ত অ্যান্টিবায়োটিক 
ত্বকের বেশিরভাগ ফোঁড়া সফল নিষ্কাশনের পরে অ্যান্টিবায়োটিকের প্রয়োজন হয় না।

কর্তনযোগ্য ফোঁড়া 
কর্তনযোগ্য ফোড়াঁগুলির ক্ষেত্রে সুপারিশ করা হয় যে কর্তন এবং নিষ্কাশনের পরে গজের একটি পাতলা স্তর দিয়ে এলাকাটি ঢেকে তারপর জীবাণুমুক্ত ড্রেসিং করা। ড্রেসিং পরিবর্তন করতে হবে এবং প্রতিদিন অন্তত দুবার স্বাভাবিক স্যালাইন দিয়ে ক্ষতস্থান পরিষ্কার করতে হবে।  এছাড়াও, এমআরএসএ হওয়ার ঝুঁকি থাকলে স্ট্যাফাইলোকক্কাস এবং স্ট্রেপ্টোকক্কাসের বিরুদ্ধে সক্রিয় একটি অ্যান্টিবায়োটিকের পরামর্শ দেওয়া হয়।  ক্ষতটি গৌণ উদ্দেশ্য দ্বারা বন্ধ করার অনুমতি দেওয়া যেতে পারে। বিকল্পভাবে, যদি সংক্রমণ পরিষ্কার হয়ে যায় এবং ক্ষতের গোড়ায় সুস্থ দানাদার টিস্যু স্পষ্ট হয়, তাহলে কর্তনের কিনারা প্রজাপতির সেলাই, স্টেপল বা সেলাই করা যেতে পারে।

তথ্যসূত্র 

অস্ত্রোপচার পদ্ধতি ও কৌশল